APSTIPRINĀTS

Nodibinājuma „Akadēmiskās informācijas centrs”

iepirkuma komisijas

2018. gada 07. jūnija sēdē

(protokols Nr.1.)

**Akadēmiskās informācijas centra**

IEPIRKUMA NOLIKUMS

(saskaņā ar Publisko iepirkumu likuma 9. pantu)

###### „AIC darbinieku veselības apdrošināšanas polišu iegāde”

Iepirkuma identifikācijas numurs: **AIC 2018/5**

**Rīga, 2018.**

VISPĀRĪGĀ INFORMĀCIJA

**DEFINĪCIJAS**

|  |  |
| --- | --- |
| **Iepirkuma procedūra** | Iepirkums Publisko iepirkumu likuma 9.panta kārtībā |
| **Iepirkuma līgums** | publisks pakalpojuma līgums par apdrošināšanas pakalpojumu nodrošināšanu, kuru paredzēts noslēgt ar Pretendentu, kas atzīts par Iepirkuma procedūras uzvarētāju |
| **Iepirkuma komisija** | Iepirkuma komisija, kas izveidota ar 2017. gada 2. janvāra rīkojumu Nr.5-1  |
| **Izpildītājs** | Pretendents, kurš ir atzīts par uzvarētāju Iepirkuma procedūrā un kurš ir noslēdzis Iepirkuma līgumu |
| **Pretendents** | juridiska persona vai šādu personu apvienība, kura ir iesniegusi piedāvājumu  |

**Pasūtītājs:**

|  |  |
| --- | --- |
| Pasūtītāja nosaukums: | Nodibinājums „Akadēmiskās informācijas centrs” (turpmāk – AIC vai Pasūtītājs) |
| Pasūtītāja reģistrācijas numurs: | 40003239385 |
| Pasūtītāja juridiskā adrese: | Vaļņu iela 2, Rīga LV-1050 |
| Pasūtītāja biroja adrese: | Dzirnavu iela 16 (3. stāvs), Rīga LV-1010 |
| Kontaktinformācija: | Tālrunis 67225155; fakss 67221006 |
| Pasūtītāja kontaktpersona: | Antra Ricika, mob.29277309, e-pasts: antra@amberbroker.lv, iepirkumi@aic.lv |

**Pieaicinātais eksperts:**

|  |  |
| --- | --- |
| Eksperta nosaukums: | SIA “AMBER BROKER BALTIC” |
| Eksperta reģistrācijas numurs: | 50103308191 |
| Eksperta juridiskā adrese: | Tērbatas iela 33/35-5, Rīga LV-1011 |
| Eksperta biroja adrese: | Tērbatas iela 33/35-5 (4.stāvs), Rīga LV-1011 |
| Kontaktinformācija: | Tālrunis 67847733 |
| Eksperta kontaktpersona: | Antra Ricika, mob.29277309, e-pasts: antra@amberbroker.lv |
| Eksperts: | piedalās publiskā iepirkuma tehniskās specifikācijas un līguma projekta izstrādē, veic darbinieku konsultēšanu par pakalpojumu, līguma pārraudzīšanu un apkalpošanu. Pasūtītājs pilnvaro ekspertu sniegt skaidrojumus uz Pretendentu papildus informācijas pieprasījumiem attiecībā uz publiskā iepirkuma tehniskās specifikācijas prasībām. |

1. **Informācijas iegūšana, apmaiņa un papildus informācijas sniegšana**
	1. Iepirkuma procedūras dokumentācijai ir nodrošināta tieša un brīva elektroniskā pieeja Pasūtītāja tīmekļvietnē: <http://www.aic.lv/portal/par-aic/iepirkumi>.
	2. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja tīmekļvietnē. Pretendentam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais Pretendents nav iepazinies ar informāciju, kurai ir nodrošināta brīva un tieša elektroniskā pieeja.
	3. Pretendentiem ir tiesības prasīt papildu informāciju par iepirkumu latviešu valodā un svešvalodā ar pievienotu Pretendenta apliecinātu tulkojumu latviešu valodā:
		1. visi pieprasījumi nosūtāmi uz e-pasta adresi: iepirkumi@aic.lv;

visos pieprasījumos jāietver norāde: „Piedāvājums iepirkumam „AIC darbinieku veselības apdrošināšanas polišu iegāde” (iepirkuma identifikācijas Nr. AIC 2018/5)”;

* + 1. pretendenti var pieprasīt papildu informāciju par Iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi. Ja informācija pieprasīta savlaicīgi, Iepirkuma komisija papildu informāciju sniedz triju darbdienu laikā pēc pieprasījuma saņemšanas, bet ne vēlāk kā četras dienas pirms piedāvājumu iesniegšanas termiņa beigām;
		2. papildu informācija tiks nosūtīta Pretendentam, kas uzdevis jautājumu, kā arī vienlaikus ievietota Pasūtītāja tīmekļvietnē, kurā ir pieejami iepirkuma procedūras dokumenti, norādot arī uzdoto jautājumu.
1. **Iepirkuma līguma (iepirkuma) priekšmets, paredzamā līgumcena un CPV kods**
	1. Iepirkuma priekšmets ir AIC darbinieku veselības apdrošināšanas polišu iegāde saskaņā ar Iepirkuma nolikuma 3.pielikumā „Tehniskā specifikācija” noteiktajām minimālajām prasībām, turpmāk tekstā Pakalpojums.
	2. Iepirkuma priekšmets paredz veselības apdrošināšanas polišu iegādi Pasūtītāja darbiniekiem (CPV kods 66512200-4; CPV koda nosaukums: Veselības apdrošināšanas pakalpojumi).
	3. Paredzamā līgumcena – pēc Pasūtītāja vajadzības un pieprasījuma, taču nepārsniedzot 41 999,00 *euro* bez pievienotās vērtības nodokļa.
	4. Pretendentam jāiesniedz piedāvājums par visu iepirkuma priekšmetu kopā. Pretendenti, kuru piedāvājums ir nepilnīgs vai ir iesniegti vairāki piedāvājuma varianti, tiks izslēgti no turpmākas dalības iepirkuma procedūrā.
	5. Iepirkumu izpildes vieta ir nodibinājuma „Akadēmiskās informācijas centrs” birojs Dzirnavu ielā 16 (3.stāvs), Rīgā LV-1010.
	6. Iepirkumā paredzamais apdrošināmo personu skaits par Pasūtītāja līdzekļiem ir vismaz 35 (trīsdesmit pieci) darbinieki (precīzs apdrošināmo personu skaits tiks norādīts apdrošināšanas polises slēgšanas brīdī).
	7. Piedāvātā apdrošināšanas prēmija vienai personai (darbiniekam) nedrīkst pārsniegt **EUR 426,86 par apdrošināšanas periodu 12 (divpadsmit) mēneši, bet ne agrāk kā no 2018. gada 9. augusta.**
	8. Iepirkuma izpildes laiks ir 10 (desmit) darba dienas pēc Līguma parakstīšanas. Līgumā paredzētā pakalpojuma izpildes termiņš ir 12 mēneši no noslēgšanas datuma.
2. **Piedāvājumu iesniegšanas vieta, datums, laiks un kārtība**
	1. Pretendenti var iesniegt piedāvājumus ne vēlāk kā līdz 2018. gada 19. jūnijam, pulksten 15:00 nodibinājuma „Akadēmiskās informācijas centrs” biroja sekretariātā Rīgā, Dzirnavu ielā 16 (3.stāvā), iesniedzot personīgi vai atsūtot pa pastu.
	2. Pēc 2018. gada 19. jūnija, pulksten 15:00 iesniegtie piedāvājumi iepirkuma procedūrā nepiedalās.
	3. Ja Pretendents piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piedāvājuma piegādi līdz nolikuma 3.1. apakšpunktā noteiktajai vietai un termiņa beigām.
	4. Piedāvājumi, kas iesniegti līdz nolikuma 3.1.apakšpunktā norādītā piedāvājumu iesniegšanas termiņa beigām un noteiktajā vietā, netiek atdoti atpakaļ un tiek glabāti atbilstoši Publisko iepirkumu likuma prasībām. Pretendenta iesniegtie piedāvājumi, pamatojoties uz Pretendenta iesniegumu, tiek atdoti, ja tas tos atsauc vai groza pirms piedāvājumu iesniegšanas termiņa beigām.
	5. Pretendents var atsaukt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā – nodibinājuma „Akadēmiskās informācijas centrs” birojā Rīgā, Dzirnavu ielā 16 (3.stāvā), sekretariātā. Piedāvājuma atsaukšanai ir bezierunu raksturs un tā izslēdz Pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
	6. Piedāvājums neatvērts tiek atgriezts vai nosūtīts Pretendentam, ja tas iesniegts pēc nolikuma 3.1.apakšpunktā norādītā piedāvājumu iesniegšanas termiņa beigām, vai nav noformēts atbilstoši Iepirkuma nolikuma 4. punkta noteiktajā kārtībā.
	7. Saņemtos piedāvājumus iepirkuma komisijas sekretāre reģistrē Pretendentu sarakstā to iesniegšanas secībā. Pretendentu sarakstā norāda kandidāta nosaukumu, piedāvājuma iesniegšanas datumu un laiku, kā arī tā e-pasta adresi un tālruņa numuru.
	8. Iepirkuma komisija nodrošina iesniegtā piedāvājuma glabāšanu tā, lai līdz piedāvājuma atvēršanas brīdim piedāvājuma atvēršanas sanāksmē neviens nevarētu piekļūt tajā ietvertajai informācijai.
	9. Pēc piedāvājumu iesniegšanas termiņa beigām Pretendents nevar grozīt savu piedāvājumu.
3. **Prasības attiecībā uz piedāvājuma noformējumu un iesniegšanu**
	1. Pretendenti sagatavo un iesniedz piedāvājumu atbilstoši šī nolikuma prasībām. Pretendenta iesniegtais piedāvājums ir spēkā, tas ir saistošs iesniedzējam, līdz līguma noslēgšanai, bet ne mazāk kā 40 (četrdesmit) kalendārās dienas, skaitot no piedāvājumu atvēršanas dienas.
	2. Piedāvājumu noformē un iesniedz:

4.2.1.Pretendents piedāvājumu paraksta tam paredzētajās paraksta vietās un iesniedz rakstiskā veidā atsevišķā sējumā tā, lai tajā ietvertos dokumentus nebūtu iespējams atdalīt (cauršūts vai caurauklots). Sējuma lapām jābūt numurētām. Lapu daudzumam jābūt apliecinātam ar Pretendenta vai Pretendenta pilnvarotās personas parakstu;

4.2.2. Pretendents iesniedz vienu piedāvājuma oriģinālu un vienu piedāvājuma kopiju ar attiecīgo atzīmi „ORIĢINĀLS” vai „KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.

* 1. Piedāvājums iesniedzams aizlīmētā iepakojumā vai aploksnē, uz kuras jānorāda:

 4.3.1.Pasūtītāja nosaukums un adrese, kā arī jābūt norādei: ***Neatvērt līdz 2018. gada 19. jūnija pulksten 15:00;***

 4.3.2.Pretendenta nosaukums, reģistrācijas numurs, adrese, faksa nr. (ja Pretendents ir juridiska persona vai personālsabiedrība) vai personas kodu (ja Pretendents ir fiziska persona), adresi un tel. Nr., kā arī kontaktpersonas e-pasta adresi un tālr. Nr.;

 4.3.3. ***uz aploksnes ir jābūt atzīmei: Piedāvājums iepirkumam „AIC darbinieku veselības apdrošināšanas polišu iegāde” (iepirkuma identifikācijas Nr. AIC 2018/5)***.

* 1. Piedāvājumus var iesūtīt ar ierakstītu vēstuli, ar kurjerpastu vai nogādāt personīgi.
	2. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
	3. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
	4. Piedāvājums jāparaksta Pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru Pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
	5. Pirms nolikuma 3.1.apakšpunktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.
	6. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
	7. Piedāvājums sastāv no trīs daļām:
		1. Pretendenta kvalifikācijas dokumentiem;
		2. Tehniskā piedāvājuma(tehniskā specifikācija);
		3. Finanšu piedāvājuma.
1. **Nosacījumi Pretendenta izslēgšanai no dalības iepirkumu procedūrā**
	1. Pasūtītājs izslēdz Pretendentu no dalības iepirkuma procedūrā jebkurā no šādiem gadījumiem:
		1. Piedāvājumu izvērtēšanas laikā Pretendents savu piedāvājumu atsauc vai maina;
		2. attiecībā uz Pretendentu nedrīkst pastāvēt neviens no Publisko iepirkumu likuma 9. panta astotajā daļā noteiktajiem Pretendentu izslēgšanas gadījumiem;
		3. lai izvērtētu Pretendentu, kuram atbilstoši nolikumā noteiktajām prasībām būtu piešķiramas Iepirkuma līguma slēgšanas tiesības, Iepirkuma komisija veiks Pretendenta atbilstības pārbaudi Publisko iepirkuma likuma 9. panta astotajai daļai Publisko iepirkumu likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā. Iepirkuma komisija lēmumā par Iepirkuma līguma slēgšanas tiesību piešķiršanu norāda Publisko iepirkumu likuma 9. panta trīspadsmitajā daļā prasīto informāciju;
		4. Pretendents ir iesniedzis nepatiesu informāciju vai vispār nav iesniedzis pieprasīto informāciju;
		5. Piedāvājums neatbilst kādai Iepirkuma nolikumā noteiktajai prasībai.
2. **Prasības attiecībā uz Pretendenta kvalifikāciju**
	1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi izpildītāju apvienības dalībnieki (ja piedāvājumu iesniedz izpildītāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti Komercreģistrā vai līdzvērtīgā reģistrā komercdarbību reģistrējošā iestādē ārvalstīs.
	2. Pretendents iesniedz dokumentus, kas apliecina, ka tas ir reģistrēts normatīvajos aktos noteiktajā kārtībā Finanšu un kapitāla tirgus komisijā kā veselības apdrošināšanas pakalpojumu sniedzējs vai līdzvērtīgā iestādē ārvalstīs.
	3. Pretendents iesniedz dokumentus, kas apliecina, ka iepriekšējo 3 (trīs) gadu laikā (2015., 2016. un 2017.) ir izpildījis vismaz 2 (divus) līdzīgus veselības apdrošināšanas līgumus. Par līdzvērtīgu piegādes līgumu uzskatāms līgums, kas atbilst tālāk norādītajām prasībām:
		1. gada līgumu vērtība ne mazāka kā EUR 12 000,00;
		2. gada līgumu ietvaros Pretendents ir nodrošinājis veselības apdrošināšanas pakalpojumus.
	4. Nosacījumi Pretendenta dalībai atlasē:
		1. nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, nav konstatēts, ka pretendentam pēdējā piedāvājuma iesniegšanas dienā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts nav saistīts ar pretendentu Publisko iepirkumu likuma 25. panta pirmās un otrās daļas izpratnē un nav ieinteresēts kāda pretendenta izvēlē.
3. **Prasības finanšu piedāvājumam**:
	1. Finanšu piedāvājums sagatavojams Iepirkuma nolikuma 5.pielikumā norādītajā formā.
	2. Visām cenām jābūt norādītām *euro* (EUR).
	3. Finanšu piedāvājuma cenas ir jānorāda ar ne vairāk kā diviem cipariem aiz komata. Ja reizināšanas rezultātā aiz komata ir trīs cipari, tad trešais cipars ir jānoapaļo šādi: ja tas ir no 1 līdz 4 – jāapaļo uz leju, ja tas ir no 5 līdz 9 – jāapaļo uz augšu.
	4. Līguma izpildes laikā Pretendenta piedāvājumā noteiktā cena paliek nemainīga un nav pakļauta izmaiņām.
	5. Visām Pretendenta izmaksām, kas saistītas ar iepirkuma priekšmetu, jābūt iekļautām veiktajos aprēķinos. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma Līgumu.
4. **Iesniedzamie dokumenti un prasības Pretendenta kvalifikācijai**
	1. Pretendents iesniedz pieteikumu dalībai iepirkuma procedūrā atbilstoši nolikuma 1.pielikumam. Pieteikumu paraksta Pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, pieteikumam jāpievieno pilnvaras oriģināls vai kopija.
	2. Ārvalstīs reģistrētam Pretendentam izsniegta dokumenta kopija (ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai), kas apliecina atbilstību minētajai prasībai. Latvijā reģistrēta Pretendenta atbilstību minētajai prasībai Pasūtītājs pārbaudīs Ministru kabineta noteiktajā informācijas sistēmā.
	3. Pretendenta iepriekšējo 3 (trīs) gadu laikā (2015., 2016. un 2017.) veiktu līdzīgu pakalpojumu līgumu saraksts, kas apliecina nolikuma 6.3.apakšpunktā minētās prasības. Pakalpojumu līgumu saraksts noformējams atbilstoši nolikuma 2. pielikumam, norādot tajā veiktā pakalpojuma nosaukumu, summu, pasūtītāja nosaukumu, pakalpojuma izpildes laiku, kontaktpersonas vārdu, uzvārdu, tālruņa numuru.
	4. Ja konkrētā Līguma izpildē Pretendents balstās uz citu uzņēmēju iespējām, Pretendentam papildus jāiesniedz šo uzņēmumu derīgs apliecinājums vai vienošanās par nepieciešamo resursu nodošanu Pretendenta rīcībā.
	5. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas visus dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt piegādes Līgumu, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
	6. Finanšu un kapitāla tirgus komisijas izsniegtas licences veselības apdrošināšanai kopija vai līdzvērtīgs dokuments, kas apliecina Pretendenta tiesības sniegt veselības apdrošināšanas pakalpojumus Latvijas Republikā.
	7. Tehniskais piedāvājums AIC darbinieku veselības apdrošināšanas polišu piegādei (3.pielikums).
	8. Finanšu piedāvājums AIC darbinieku veselības apdrošināšanas polišu piegādei (5.pielikums).
5. **Prasības attiecībā uz tehnisko piedāvājumu**
	1. Tehniskais piedāvājums apliecina pretendenta gatavību sniegt pakalpojumus atbilstoši Pasūtītāja Tehniskās specifikācijas (3.pielikums) prasībām. Tehniskais piedāvājums sastāv no:

9.1.1. darbinieku veselības apdrošināšanas pamata programmas un papildprogrammu apraksta ar apdrošinājuma summām, limitu un atlaižu lielumu atsevišķiem pakalpojumiem;

9.1.2. veselības apdrošināšanas noteikumiem juridiskām personām;

9.1.3. polises, kartes (pēc kuras tiek veikta apdrošināšanas seguma pārbaude ārstniecības līgumiestādēs) vai dokumentu komplekta parauga, kāds tiks izsniegts apdrošinātajai personai;

9.1.4. precīza pakalpojumu saraksta, kurus Pretendents neapmaksā;

9.1.5. apmaksas kārtības par pakalpojumiem, kas saņemti iestādēs, ar kurām Pretendents nav noslēdzis līgumus;

9.1.6. informācijas par procedūrām un termiņiem, kādā veicamas izmaiņas polisēs.

* 1. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši Tehniskajai specifikācijai.
1. **Piedāvājuma vērtēšana un izvēles kritēriji**
	1. Pretendentu piedāvājumu noformējuma pārbaudi, Pretendentu atlasi un piedāvājuma izvēli saskaņā ar izraudzīto piedāvājuma izvēles kritēriju – saimnieciski visizdevīgākais piedāvājums – iepirkuma komisija veic slēgtā sēdē. Pārbaudīti un vērtēti tiek visu Pretendentu piedāvājumi.
	2. Iepirkuma komisija veic piedāvājumu noformējuma pārbaudi un pārbauda, vai tie ir sagatavoti un noformēti atbilstoši Iepirkuma nolikumā noteiktajām prasībām. Pretendentu piedāvājumi, kuri nav sagatavoti un noformēti atbilstoši Iepirkuma nolikuma prasībām, tiks noraidīti un tālākā vērtēšanā nepiedalīsies.
	3. Tehnisko piedāvājumu vērtēšana:
		1. Iepirkuma komisija izvērtē katra Pretendenta tehniskā piedāvājuma atbilstību Iepirkuma nolikuma Tehniskās specifikācijas prasībām;
		2. ja Pretendenta tehniskais piedāvājums nav atbilstošs Iepirkuma nolikuma Tehniskās specifikācijas prasībām, Pretendents tiks izslēgts no tālākas dalības iepirkumā, fiksējot izslēgšanas (neatbilstības) iemeslu sēdes protokolā.
	4. Finanšu piedāvājuma vērtēšana:
		1. Finanšu piedāvājumu vērtēšanas laikā iepirkuma komisija pārbauda, vai tajos nav aritmētisku kļūdu, vai tie ir sagatavoti un noformēti atbilstoši Iepirkuma nolikuma prasībām, vai tie atbilst paredzamai līgumcenai, kā arī izvērtē un salīdzina Pretendentu piedāvātās līgumsummas;
		2. Iepirkuma komisija vērtē un salīdzina tikai to Pretendentu finanšu piedāvājumus, kuru piedāvājumi nav noraidīti piedāvājumu noformējuma pārbaudes, Pretendentu atlases vai piedāvājumu atbilstības pārbaudes laikā**.**
	5. Līgums tiks slēgts ar Pretendentu, kurš atbilst visām Iepirkuma nolikumā un tā Tehniskajā specifikācijā noteiktajām prasībām un kurš piedāvā saimnieciski visizdevīgāko piedāvājumu.
	6. Saimnieciski izdevīgākais piedāvājums tiks noteikts pēc visvairāk saņemtajiem punktiem no maksimāli iespējamiem 100 punktiem.
	7. Saimnieciski izdevīgākā piedāvājuma noteikšanai punkti tiek piešķirti par sekojošo:
		1. veselības apdrošināšanas polises prēmijas apmērs vienai personai (EUR) – maksimālais punktu skaits – 30, kur pretendentam piešķiramie punkti tiek noteikti pēc šādas formulas:

A = 30 x Lētākā piedāvātā prēmija/ pretendenta piedāvātā prēmija;

* + 1. apmaksāto ārstniecisko pakalpojumu cenrādis pakalpojumiem, kas tiek saņemti Pretendenta nelīgumiestādēs - maksimālais punktu skaits 20, kur pretendentam piešķiramie punkti tiek noteikti pēc šādas formulas:

B = 20 x pretendenta cenu kopsumma par pakalpojumiem nelīgumiestādēs, EUR /augstākā cenu kopsumma par pakalpojumiem nelīgumiestādēs, EUR.

Pretendentam ir pienākums pierādīt pakalpojuma cenrāža pamatotību, pēc Pasūtītāja pieprasījuma norādot nelīgumiestādi, kurā attiecīgā pakalpojuma cena ir spēkā. Ja Pretendents nebūs spējīgs pierādīt cenrāža pamatotību, punkti par piedāvāto pakalpojumu cenrādi netiks piešķirti.

Cenrāžu salīdzināšanas mērķim tiek summētas šādas pakalpojumu cenas:

Ārstu konsultācijas

1. Ārstu speciālistu pirmreizējā konsultācija

2. Ārstu speciālistu atkārtota konsultācija

3. Augsti kvalificēta speciālista, profesora, docenta konsultācija

4. Medicīnas personas mājas vizīte (ieskaitot transporta izdevumus).

Diagnostika

5. Orgānu rentgenoloģiskie izmeklējumi ar kontrastvielu

6. Ultrasonogrāfiskie izmeklējumi

7. Ehokardiogrāfiskie izmeklējumi

8. Mamogrāfija

9. Kompjuterizēta encefalogrāfija

10. Elektroencefalogrāfija

11. Neirogrāfija

12. Elektromiogrāfija

13. Osteodensitometrija

14. Elektrokardiogrāfija

15. Doplerogrāfiskie izmeklējumi

16. Holtera monitorēšana

17. Endoskopiskie izmeklējumi

18. Scintigrāfiskie izmeklējumi

19. Skaitļotājtomogrāfijas izmeklējumi (CT ar kontrastēšanu)

20. Magnētiskās rezonanses izmeklējumi (MR ar kontrastēšanu)

21. Magnētiskās rezonanses (MR) angiogrāfijas izmeklējums

22. Optiskās koherences tomogrāfija

Manipulācijas

23. Ārstnieciskās manipulācijas vienas pieņemšanas laikā

24. Blokāde un locītavas punkcija

25. Epidurālā blokāde

Citi pakalpojumi

26. Maksa par katru diennakts vai dienas stacionārā pavadīto dienu 1 (viena) stacionēšanās gadījuma limita ietvaros.

Pretendenti norāda iepriekš minēto pakalpojumu cenas, aizpildot tabulu Nolikuma pielikumā Nr.4;

* + 1. ambulatorās rehabilitācijas apakšlimita palielinājums bez procedūru skaita vai citiem ierobežojumiem, nenosakot atsevišķu apakšlimitu rehabilitācijas veidam – maksimālais punktu skaits 20, kur pretendentam piešķiramie punkti tiek noteikti pēc šādas formulas:

C = 20 x pretendenta piedāvātais limits EUR/ lielākais piedāvātais limits EUR;

* + 1. maksas stacionārās medicīniskās aprūpes pakalpojumu apdrošināšanas summas palielinājums par vienu stacionēšanās gadījumu, nenosakot atsevišķus ierobežojumus - maksimālais punktu skaits 15, kur pretendentam piešķiramie punkti tiek noteikti pēc šādas formulas:

D = 15 x pretendenta piedāvātā maksas stacionārās medicīniskās aprūpes pakalpojumu apdrošināšanas summa par vienu stacionēšanās gadījumu , EUR/ lielāko piedāvāto apdrošināšanas summu par vienu stacionēšanas gadījumu, EUR;

* + 1. zobārstniecības pakalpojumu apdrošināšanas summas/atlīdzības limita palielinājums bez procedūru skaita vai citiem ierobežojumiem, nenosakot atsevišķu apakšlimitu vai atlaides apmēru - – maksimālais punktu skaits 15, kur pretendentam piešķiramie punkti tiek noteikti pēc šādas formulas:

E = 15 x pretendenta piedāvātais limits, EUR/ lielākais piedāvātais limits, EUR.

* 1. Pretendentam piešķirtie punkti tiek aprēķināti pēc formulas:

 W = A+ B + C + D + E, kur A,B,C,D,E ir pretendenta piedāvājuma vērtējumi pēc nolikuma apakšpunktā 10.8. noteiktās metodikas:

* + 1. par saimnieciski visizdevīgāko piedāvājumu Iepirkuma komisija atzīs piedāvājumu, kurš, apkopojot piedāvājumu vērtējumus, iegūs visaugstāko vērtējumu (punktu skaitu);
		2. Iepirkuma līguma slēgšanas tiesības tiks piešķirtas Pretendentam, kurš ir iesniedzis nolikuma prasībām atbilstošu, saimnieciski visizdevīgāko piedāvājumu.
	1. Pretendenta izslēgšana no dalības iepirkumā gadījumā, ja:
		1. Pretendents vai tā pieteikums neatbilst kādai no Iepirkuma nolikumā noteiktajām prasībām;
		2. Pasūtītājs konstatē kādu no Iepirkuma nolikuma 5. punktā minētajiem apstākļiem;
		3. Pasūtītājs attiecībā uz Pretendentu, kuram būtu piešķiramas iepirkuma Līguma izpildes tiesības (neatkarīgi no tā reģistrācijas valsts vai pastāvīgās dzīvesvietas), iegūst informāciju, izmantojot Ministru kabineta noteikto informācijas sistēmu, Ministru kabineta noteiktajā kārtībā;
		4. lai izvērtētu Pretendentu, kuram atbilstoši nolikumā noteiktajām prasībām būtu piešķiramas Iepirkuma līguma slēgšanas tiesības, Iepirkuma komisija veiks Pretendenta atbilstības pārbaudi Publisko iepirkuma likuma 9. panta astotajai daļai Publisko iepirkumu likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā. Iepirkuma komisija lēmumā par Iepirkuma līguma slēgšanas tiesību piešķiršanu norāda Publisko iepirkumu likuma 9. panta trīspadsmitajā daļā prasīto informāciju;
		5. ja Pretendents, kurš ir iesniedzis nolikuma prasībām atbilstošu, saimnieciski visizdevīgāko piedāvājumu, un ir atzīts par uzvarētāju Iepirkuma procedūrā, nenoslēdz Iepirkuma līgumu, Iepirkuma komisijai ir tiesības izvēlēties nākamo Pretendentu, kurš iesniedzis nolikuma prasībām atbilstošu piedāvājumu ar nākamo visaugstāko vērtējumu.
	2. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa Pretendentam iesniegt vai uzrādīt dokumenta oriģinālu.
1. **Iepirkuma komisijas darbība, tiesības un pienākumi**.
	1. **Iepirkuma komisijas darbības pamatnoteikumi:**
		1. Iepirkuma komisija nodrošina Iepirkuma procedūras nolikuma izstrādāšanu, apstiprināšanu, protokolē Iepirkuma procedūras gaitu un ir atbildīga par šīs procedūras norisi;
		2. Iepirkuma komisija vērtē Pretendentus, to iesniegtos piedāvājumus un citus dokumentus saskaņā ar Publisko iepirkumu likumu un šo nolikumu, kā arī citiem normatīvajiem aktiem. Iepirkuma komisijas lēmums ir saistošs Pasūtītājam, ja tiek slēgts Iepirkuma līgums;
		3. Iepirkuma komisijas priekšsēdētājs organizē un vada Iepirkuma komisijas darbu, nosaka Iepirkuma komisijas sēžu vietu, laiku un kārtību, sasauc un vada šīs Iepirkuma komisijas sēdes. Iepirkuma komisijas priekšsēdētājs nodrošina Publisko iepirkumu likuma 25. panta trešajā daļā minēto apliecinājumu parakstīšanu;
		4. Iepirkuma komisija lēmumus pieņem sēdēs;
		5. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.;
		6. Iepirkuma komisija pieņem lēmumus ar vienkāršu klātesošo Iepirkuma komisijas locekļu balsu vairākumu. Ja balsu skaits sadalās vienādi, izšķirošā ir Iepirkumu komisijas priekšsēdētāja balss. Iepirkuma komisijas priekšsēdētājs nevar atturēties no lēmuma pieņemšanas.
	2. **Iepirkuma komisijas tiesības:**
		1. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos;
		2. pieaicināt ekspertus Iepirkuma komisijas darbā;
		3. pieņemt lēmumu pārtraukt šo Iepirkuma procedūru, ja tam ir objektīvs pamatojums;
		4. veikt citas darbības saskaņā ar šo nolikumu, Publisko iepirkumu likumu un citiem normatīvajiem aktiem.
	3. **Iepirkuma komisijas pienākumi:**
		1. sniegt papildu informāciju Ieinteresētajiem piegādātājiem par nolikumu;
		2. nesniegt informāciju par citu piedāvājumu esamību laikā no piedāvājuma iesniegšanas dienas līdz to atvēršanas brīdim;
		3. nodrošināt piedāvājumu glabāšanu izvērtēšanas laikā tā, lai tiem nevarētu piekļūt personas, kuras nav iesaistītas izvērtēšanas procesā.
2. **Pretendenta tiesības un pienākumi**
	1. **Pretendenta tiesības:**
		1. grozīt un atsaukt iesniegto piedāvājumu pirms piedāvājumu iesniegšanas termiņa beigām;
		2. pieprasīt papildu informāciju par Iepirkuma procedūras nolikumu Publisko iepirkumu likumā un šajā nolikumā noteiktajā kārtībā;
		3. Publisko iepirkumu likumā noteiktajā kārtībā pārsūdzēt Pasūtītāja pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas spriedumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību;
		4. veikt citas darbības saskaņā ar Publisko iepirkumu likumu un citiem normatīvajiem aktiem.
	2. **Pretendenta pienākumi:**
		1. neatkarīgi no citiem piegādātājiem sagatavot un iesniegt piedāvājumu atbilstoši nolikuma prasībām.;
		2. sniegt patiesu informāciju;
		3. segt visas izmaksas, kas saistītas ar piedāvājuma sagatavošanu un iesniegšanu.
3. **Iepirkuma Līguma slēgšana**
	1. Iepirkuma komisija 3 (trīs) darba dienu laikā pēc lēmuma pieņemšanas rakstiski informē visus Pretendentus par pieņemto lēmumu.
	2. Ar izraudzīto Pretendentu tiek slēgts iepirkuma Līgums, ievērojot nolikuma 5.pielikumā pievienotajā iepirkuma Līguma projektā ietvertās pamatprasības, kas ir šā nolikuma neatņemama sastāvdaļa.
	3. Iesniedzot piedāvājumu, Pretendents pilnībā akceptē iepirkuma Līguma projektu. Pretendenta iebildumi par nolikumam pievienotā Līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par Līguma projekta nosacījumiem netiek pieņemti.
	4. Izraudzītais Pretendents paraksta iepirkuma Līgumu **ne vēlāk kā 10 (desmit)** darba dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma Līguma noslēgšanai.
	5. Ja izraudzītais Pretendents neparaksta iepirkuma Līgumu Pasūtītāja noteiktajā termiņā uzvarētāja vainas dēļ, Pasūtītājs to uzskata par atteikumu slēgt iepirkuma Līgumu.
	6. Ja Pretendents rakstveidā paziņo par atteikšanos slēgt Līgumu vai noteiktajā termiņā nenoslēdz Līgumu, vai noslēgtais Līgums ir lauzts vai izbeigts ar vienošanos, Pasūtītājs, pēc savas izvēles:
		1. pieņem lēmumu slēgt Līgumu ar nākamo Pretendentu, kurš piedāvājis saimnieciski visizdevīgāko piedāvājumu līgumcenu un kura piedāvājums atbilst visām citām izvirzītajām prasībām, vai
		2. pieņem lēmumu atteikties slēgt Līgumu izteikto piedāvājumu ietvaros, neizvēloties nevienu piedāvājumu, un izsludina jaunu uzaicinājumu.
4. **Pielikumu saraksts**

Nolikumam ir pievienoti 6 (seši) pielikumi:

1. pielikums. Pieteikums par piedalīšanos Iepirkumā

2. pielikums. Pretendenta pieredzes apraksts

3. pielikums. Tehniskā specifikācija

4. pielikums. Pakalpojumu cenas (vērtēšanas nolūkiem) uz vienas lapas

5. pielikums Finanšu piedāvājuma veidlapa

6. pielikums. Iepirkuma Līguma projekts

**1.pielikums**

Iepirkuma nolikumam

(iepirkuma ID Nr. AIC 2018/5)

# PIETEIKUMS PAR PIEDALĪŠANOS IEPIRKUMĀ

„AIC darbinieku veselības apdrošināšanas polišu iegāde”

 (ID Nr. AIC 2018/5)

|  |
| --- |
| Informācija par Pretendentu |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Kredītiestādes nosaukums: |  |
| Kredītiestādes kods: |  |
| Konta numurs: |  |
|  |
| Informācija par Pretendenta kontaktpersonu  |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Ar šī pieteikuma iesniegšanu apliecinām savu dalību iepirkumā „AIC darbinieku veselības apdrošināšanas polišu iegāde”, ID. Nr. AIC 2018/5

Apliecinām, ka:

1. esam iepazinušies ar iepirkuma procedūras dokumentāciju, tajā skaitā arī ar iepirkuma Līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav;
2. ja Pasūtītājs izvēlēsies šo piedāvājumu, apņemamies slēgt iepirkuma Līgumu un pildīt visus Līguma nosacījumus;
3. mūsu rīcībā ir visi nepieciešamie resursi savlaicīgai un kvalitatīvai Līguma izpildei atbilstoši Tehniskajai specifikācijai;
4. visa iesniegtā informācija ir patiesa.

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Ja pieteikumu dalībai iepirkuma procedūrā paraksta Pretendenta pilnvarotā persona, piedāvājumam jāpievieno pilnvaras oriģināls vai kopija.*

**2.pielikums**

Iepirkuma nolikumam

(iepirkuma ID Nr. AIC 2018/5)

**PRETENDENTA PIEREDZES APRAKSTS**

|  |  |  |  |  |
| --- | --- | --- | --- | --- |
| Nr. p.k. | Pasūtītājs (norādot kontaktpersonu un tās tālr. Nr.) | Pakalpojuma nosaukums  | Līguma summa,EUR | Pakalpojuma izpildes laiks |
| 1. |  |  |  |  |
| 2. |  |  |  |  |
| 3. |  |  |  |  |

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**3.pielikums**

Iepirkuma nolikumam

(iepirkuma ID Nr. AIC 2018/5)

**Tehniskā specifikācija/tehniskais piedāvājums**

Iepirkumam „AIC darbinieku veselības apdrošināšanas polišu iegāde”

 **(ID Nr. AIC 2018/5)**

|  |  |  |
| --- | --- | --- |
| **Nr. p.k.** | **Tehniskās specifikācijas minimālās prasības** | **Tehniskais piedāvājums**Prasības norādītas minimālās. Pretendents var iesniegt lielāku piedāvājumu, nekā norādīts tehniskajās specifikācijās. |
| **1.** | **Veselības apdrošināšanas līguma / apdrošināšanas polises funkcionalitāte****1. Sadaļā Pretendents katrā laukā norāda “Nodrošina”, ja prasība tiek nodrošināta, vai “Nenodrošina”, ja prasību Pretendents nevar nodrošināt.**  |
| 1.1. | Maksimālais prēmijas lielums (piedāvājuma cena) par apdrošināšanas programmu 1 apdrošinātai personai nevar būt lielāks par **EUR 426,86** |  |
| 1.2. | Paredzamais apdrošināmo personu skaits par darba devēja līdzekļiem –ne mazāk kā 35 darbinieki |  |
| 1.3. | Veselības apdrošināšanas pakalpojumu sniegšanas termiņš – 1 gads (12mēneši) |  |
| 1.4. | Pretendentam jānodrošina katrs Pasūtītāja apdrošinātāja darbinieks ar individuālo veselības apdrošināšanas karti un detalizētu veselības apdrošināšanas programmas aprakstu. Papildus Pretendentam ir jānodrošina informācijas pieejamība apdrošinātajām personām ar Pretendenta aktuālo līguma iestāžu sarakstu. |  |
| 1.5. | Veselības apdrošināšanas polisei ir jābūt izmantojamai visā Latvijas Republikas teritorijā, nodrošinot tās darbību 24 (divdesmit četras) stundas diennaktī, 7 dienas nedēļā. |  |
| 1.6. | Visiem apdrošināšanas segumā ietvertajiem veselības aprūpes pakalpojumiem (t.sk. arī gadījumos, ja apdrošināšanas segums nav spēkā pilnu apdrošināšanas periodu) jābūt pieejamiempilnā apmērā, sākot ar polises pirmo darbības dienu un visā tās darbības laikā. |  |
| 1.7. | Pretendentam ir jānodrošina visu pakalpojumu saņemšana visās Pretendenta līguma iestādēs, uzrādot veselības apdrošināšanas karti(elektronisko tiešsaistes veselības apdrošināšanas karti), t.sk. arī nenosakot termiņa un/vai reižu ierobežojumus pakalpojumu saņemšanai līguma iestādēs bezskaidras naudas norēķinu veidā. |  |
| 1.8. | Pretendentam ir noslēgti sadarbības līgumi ar vismaz 350 plaša profila ambulatorām un stacionārām līguma iestādēm Latvijā, tai skaitā 120 Rīgā. Par plaša profila ambulatorām un stacionārām līguma iestādēm tiek uzskatītas slimnīcas un to ambulatorās daļas, laboratorijas, medicīnas centri, poliklīnikas, diagnostikas centri. Plaša profila līguma iestādēs netiek ieskaitītas individuālās ģimenes ārstu vai ārstu-speciālistu privātprakses. |  |
| 1.9. | Pretendentam jānodrošina ārstniecības pakalpojumu apmaksa apdrošinātai personai arī gadījumos, ja apdrošinātā persona ir griezusies pie ģimenes ārsta, un ģimenes ārsts ir norīkojis apdrošināto personu pie ārsta speciālista, tad apdrošinātai personai ir jābūt tiesībām apmeklēt maksas ārstus speciālistu. |  |
| 1.10. | Pretendentam Pasūtītāja apdrošinātajiem darbiniekiem ir jānodrošina iespēja elektroniski iesniegt maksājumus apliecinošos dokumentus atlīdzības saņemšanai (turpmāk – atlīdzības pieteikumi) par veselības aprūpes pakalpojumiem, kas saņemti gan nelīguma iestādēs, gan līguma iestādēs gadījumā, ja apdrošinātajam darbiniekam par saņemto veselības aprūpes pakalpojumu nav bijusi iespēja norēķināties ar veselības apdrošināšanas karti. Pretendentam ir jānodrošina arī atlīdzības pieteikumu iesniegšanas iespēja visās pārējās pretendenta pārstāvniecībās, ja kādam no pasūtītāja apdrošinātajiem darbiniekiem nav iespējams to veikt elektroniski. |  |
| 1.11. | Nelīgumiestāžu cenrādim ir jābūt pievienotam un nedrīkst mainīties visu apdrošināto periodu. Nelīgumiestāžu cenrādis par tehniskajā specifikācijā 2.3.punktā norādītajām izmaksām. |  |
| 1.12. | Atlīdzības pieteikumu par polisē iekļautajiem pakalpojumiem apdrošinātās personas ir tiesīgas iesniegt ne vēlāk kā 3 (trīs) mēnešu laikā no pakalpojuma saņemšanas brīža. |  |
| 1.13. | Apdrošināšanas atlīdzība par veselības aprūpes pakalpojumiem, kas saņemti ārstniecības iestādēs, ar kurām Pretendentam nav sadarbības līguma, izmaksājama ne vēlāk kā 10 (desmit) kalendāro dienu laikā no samaksu apliecinošu dokumentu iesniegšanas dienas~~,~~ pārskaitot apdrošināšanas atlīdzību uz apdrošinātās personas norādīto bankas kontu. Par pietiekošiem tiek uzskatīti maksājuma dokumenti, kuros ir norādīti: ārstniecības personas (fiziskas, juridiskas) rekvizīti, pakalpojuma saņēmēja vārds, uzvārds, personas kods, un norāde par pakalpojuma veidu. Papildus informāciju, ja tāda nepieciešama, Pretendents iegūst pats no ārstniecības personas. |  |
| 1.14. | Pretendentam jānodrošina iespēja Pasūtītājam veikt izmaiņas apdrošināto personu sarakstā pēc pieprasījuma visa apdrošināšanas līguma (polises) darbības termiņa laikā, izslēdzot no tā personas un pievienojot jaunas personas uz tādiem pašiem apdrošināšanas noteikumiem kā esošajiem darbiniekiem, t.sk. arī apdrošināšanas segumam saglabājot pilnu apdrošināšanas perioda apdrošinājuma summu/limitu. Izmaksātās atlīdzības nevar ietekmēt atgriežamās prēmijas apmēru. |  |
| 1.15. | Iekļaujot jaunas apdrošināmās personas, kā arī izslēdzot personas no apdrošināmo saraksta, Pretendentam jāveic prēmijas aprēķins par visām segumā iekļautajām programmām proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas).Pretendentam jāpiestāda kredītrēķins par izslēgtajam personām nedēļas laikā pēc attiecīgo izmaiņu veikšanas apdrošināto personu sarakstā. |  |
| 1.16. | Nelīgumiestādēs pakalpojumu apmaksa/atlīdzība tiek nodrošināta ne mazākā apmērā kā līgumiestādēs noteiktā pakalpojuma apmaksa. Apmaksas notiek pēc nelīgumiestāžu cenrāža. |  |
| **2.** | **Veselības aprūpes pakalpojumi, apdrošinājuma summas un atlaižu apmērs (veselības apdrošināšanas programmas kvalitāte)** |
| 2.1. | Kopējais minimālais atlīdzību limits vienai personai par ambulatoriem un stacionāriem medicīniskiem pakalpojumiem gadā ne mazāk kā EUR 3000.00 un ne vairāk kā EUR 5000.00. |  |
| 2.2. | Pacienta iemaksas pakalpojumi 100% apmērā atbilstoši spēkā esošajiem Ministru kabineta noteikumiem, t.sk.: |  |
| 2.2.1. | par ambulatorās medicīniskās aprūpes pakalpojumiem; |  |
| 2.2.2. | par stacionārās medicīniskās aprūpespakalpojumiem (t.sk. stacionārā rehabilitācija); |  |
| 2.2.3. | pacienta līdzmaksājums par vienā stacionēšanās reizē operāciju zālē veiktajām ķirurģiskajām manipulācijām. |  |
| 2.3. | Maksas ambulatorās medicīniskās aprūpes pakalpojumu (t.sk. bez ģimenes ārsta nosūtījuma) apdrošināšanas summa vienai personai gadā ne mazāk kā EUR 1000.00, ne vairāk kā EUR 2000.00, neparedzot atsevišķus limitus vienam saslimšanas gadījumam vai apakšlimitus kādai no pakalpojumu grupām; |  |
| 2.3.1. | ārstu (t.sk., ķirurga, neirologa, neiroķirurga, vertebrologa, onkologa, urologa, traumatologa, ginekologa, endokrinologa, kardiologa, reimatologa, nefrologa, gastroenterologa, otolaringologa, oftalmologa, rehabilitologa, arodslimību vai arodveselības ārsta, dermatologa, pulmonologa, alergologa, homeopāta, u.c.) konsultācijas bez ģimenes ārsta nosūtījuma, t.sk. pie maksas ģimenes ārsta vai pie ārsta speciālista, pie profesora vai docenta **bez apmeklējumu skaita un periodiskuma ierobežojuma:**2.3.1.1. maksas ģimenes ārsta, maksas terapeita konsultācijas ar limitu ne mazāk kā EUR 25.00 par vienu konsultāciju;2.3.1.2. ārsta un medicīnas personāla mājas vizīte ar limitu ne mazāk kā EUR 25,00 par vienu mājas vizīti;2.3.1.3. plaša spektra ārstu – speciālistu konsultācijas, neierobežojot apmaksājamo konsultāciju klāstu tikai ar pretendenta nosaukto specializāciju ārstiem ar limitu ne mazāk kā EUR 27.00 par vienu konsultāciju;2.3.1.4. augsti kvalificētu speciālistu (profesoru, docentu) konsultācijas, neierobežojot apmaksājamo konsultāciju klāstu tikai ar pretendenta nosaukto augsti kvalificētu specializāciju ārstiem ar limitu ne mazāk kā EUR 40.00 par vienu konsultāciju.Gadījumā, ja apdrošinātā persona ir griezusies pie ģimenes ārsta un ģimenes ārsts ir norīkojis apdrošināto personu pie ārsta speciālista, tad apdrošinātajai personai ir jābūt tiesībām apmeklēt maksas ārstus speciālistu. |  |
| 2.3.2. | plaša spektra laboratoriskie izmeklējumi ar ārsta norīkojumu 100% apmērā līguma iestādēs un nelīguma iestādēs, neierobežojot reižu skaitu un periodiskumu, t.sk. asins, urīna, fēču, krēpu, serozo dobumu un smadzeņu šķidrumu analīzes un izmeklējumi, iztriepes, citoloģija, histoloģija, bioķīmiskie rādītāji, koaguloģijas rādītāji, imūnhematoloģija, HBs Ag, anti HBs un anti HCV (antivielas), hormoni, kardiomarķieri, audzēju marķieri, infekciju diagnostika, mikrobioloģija, parazitoloģija, virusoloģija, imunoloģija, ērču encefalīta antivielu noteikšana u.c; |  |
| 2.3.3. | ārstējošā ārsta nozīmēti plaša spektra diagnostiskie par pakalpojumu jebkurai ķermeņa zonai/ orgānam, neierobežojot izmeklējumu reižu skaitu, periodiskumu, noteiktās vai iespējamās diagnozes:2.3.3.1.izmeklējumi kā ehokardiogrāfija, ultrasonogrāfija, doplerogrāfiskā izmeklēšana, veloergometrija, rentgenizmeklējumi, mammogrāfija, EKG, Holtera monitorēšana u.c., apmaksa nedrīkst būt ne mazāk kā EUR 30,00 par apmeklējuma reizi;2.3.3.2.datortomogrāfija, magnētiskā rezonanse, scintigrāfijas izmeklējumi, kuņģa-zarnu trakta endoskopiskie izmeklējumi, elptests un citi dārgo tehnoloģiju izmeklējumi, t.sk., kontrastvielas, apmaksa ne mazāk kā EUR 145,00 par apmeklējuma reizi; |  |
| 2.3.4. | jebkura vakcinācija ar kopēju gada limitu ne mazāk kā EUR 50,00; |  |
| 2.3.5. | ārstējošā ārsta nozīmētas ārstnieciskās manipulācijas, t.sk., injekcijas, blokādes, histoloģiskā izmeklēšana, brūces apstrāde un pārsiešana, apmaksa ne mazāk kā EUR 15.00 par vienu reizi; |  |
| 2.3.6. | valsts noteiktā darbinieku obligātā veselības pārbaude saskaņā ar MK 10.03.2009. noteikumiem Nr.219 “Kārtība, kādā veicama obligātā veselības pārbaude” un 27.11.2001. noteikumiem Nr.494 „Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm” (darba pienākumu izpildei nepieciešamajā apjomā), apmaksa 100% apmērā līguma iestādēs un nelīguma iestādēs; |  |
| 2.3.7. | ambulatorās rehabilitācijas pakalpojumi (kurss 10x) līguma iestādēs un nelīguma iestādēs ar ģimenes ārsta, rehabilitācijas ārsta vai ārstējošā ārsta norīkojumu bez diagnožu ierobežojuma ar limitu ne mazāk kā EUR 12.50  par reizi un EUR 125.00 gadā.Apmaksājamie ambulatorās rehabilitācijas pakalpojumi ir ārstnieciskā masāža, manuālā terapija, ūdens procedūras, ārstnieciskā vingrošana.Rehabilitācijas kurss var tikt kombinēts no vairākiem procedūru veidiem.Ambulatorās rehabilitācijas limits tiek izdalīts atsevišķi no maksas ambulatoro pakalpojumu kopējā apdrošinājuma summas; | *.* |
| 2.3.8. | fizioprocedūras (10 reizes vienā saslimšanas gadījumā), ko nozīmējis ārstējošais ārsts (Ultra īsviļņu terapija, elektroforēze, ultraskaņas terapija, magnētterapija, lāzerterapija, gaismas terapija, u.c.); |  |
| 2.3.9. | neatliekamā medicīniskā palīdzība – valsts neatliekamā medicīniskā palīdzība jebkurā ar medicīniskās palīdzības sniegšanu saistītā izsaukumā, kas nesaistās ar neatliekamu palīdzību un stacionēšanu. |  |
| 2.4. | Maksas stacionārās medicīniskās aprūpes pakalpojumu apdrošināšanas summa vienai personai gadā ne mazāk kā EUR 1500.00: |  |
| 2.4.1. | maksas stacionārās medicīniskās aprūpes pakalpojumu apdrošināšanas summa par vienu stacionēšanās gadījumu ne mazāk kā EUR 500.00; |  |
| 2.4.1.1. | maksa par katru diennakts vai dienas stacionārā pavadīto dienu; |  |
| 2.4.1.2. | ārstēšanās paaugstināta servisa apstākļos, ja tādus nodrošina ārstniecības iestāde; |  |
| 2.4.1.3. | ārstu – speciālistu, t.sk. profesoru un docentu konsultācijas; |  |
| 2.4.1.4. | visa veida diagnostiskie, laboratoriskie un instrumentālie izmeklējumi; |  |
| 2.4.1.5. | ārsta nozīmētas ārstnieciskās manipulācijas un procedūras maksas stacionārā; |  |
| 2.4.1.6. | maksas medicīniskās operācijas bez skaita ierobežojuma. Tiek apmaksātas arī mugurkaula, neiroķirurģiskā, mikroķirurģiskās, endoprotezēšanas operācijas, lāzeroperācijas, laparoskopiskās u.c. operācijas. |  |
| 2.5. | **Maksas stacionārās rehabilitācijas** pakalpojumu apmaksa smagu saslimšanu gadījumos, pēc operācijām un traumām ne mazāk kā 50% apmērā no kopējās apdrošinājuma summas, atlīdzību limits ne mazāk kā EUR 250,00 viena mēneša laikā pēc izrakstīšanās no stacionāra**.** |  |
| 2.6. | **Kritisko saslimšanu** **apdrošināšana**.Ja apdrošināšanas periodā apdrošinātajai personai tiek uzstādīta diagnoze –insults, miokarda infarkts, vēzis, Alcheimera slimība, multiplā skleroze, aklums, ekstremitāšu paralīze, ekstremitāšu zaudēšana, aplastiskā anēmija, I tipa cukura diabēts, hroniska nieru mazspēja, apdrošinātājs pēc diagnozes apstiprināšanas no ārstniecības personu puses un attiecīgā izraksta saņemšanas izmaksā vienreizēju kompensāciju ne mazāk kā **EUR 500,00** apmērā ne ilgākā laika periodā kā 14 kalendāro dienu laikā.Kritisko saslimšanu apdrošināšanai tiek paredzēts atsevišķs limits, neiekļaujot to ambulatoro, stacionāro pakalpojumu limitā.Šī apmaksa neatbrīvo Pretendentu no ārstniecības pakalpojumu apmaksas par aprūpes periodu kritiskās saslimšanas konstatēšanai un ārstēšanai.Izmaksas veicamas arī 1 gada laikā pēc līguma darbības beigām, ja ārstniecības pakalpojumi uzsākti līguma darbības periodā. |  |
| 2.7. | **Zobārstniecības pakalpojumi:** |
| 2.7.1. | zobārstniecības pakalpojumu apmaksa ar ne mazāk kā 50% atlaidi un kopējo apdrošinājuma summu/atlīdzību limitu ne mazāk kā EUR 220,00 gadā; |  |
| 2.7.2. | programmas segumā iekļautie pakalpojumi – neatliekamā medicīniskā palīdzība akūtu zobu sāpju gadījumā, terapeitiskie un ambulatori ķirurģiskie zobārstniecības pakalpojumi, lokālā anestēzija, RTG diagnostika; |  |
| 2.7.3. | saņemtie zobārstniecības pakalpojumi tiek apmaksāti gan Pretendenta līguma iestādēs, gan nelīguma iestādēs.  |  |
| 2.8. | **Mutes dobuma higiēnas pakalpojumi:** |  |
| 2.8.1. | mutes dobuma higiēnas pakalpojumu apmaksa 100% un kopējo apdrošinājuma summu/atlīdzību limitu ne mazāk kā EUR 100,00 gadā; |  |
| 2.8.2. | saņemtie mutes dobuma higiēnas pakalpojumi tiek apmaksāti gan Pretendenta līguma iestādēs, gan nelīguma iestādēs.  |  |
| 3. | **Papildu nosacījumi tehniskā piedāvājuma sagatavošanai** |
| 3.1. | Pretendents piedāvājumam pievieno detalizētu piedāvāto veselības apdrošināšanas programmu aprakstu, papildus norādot: |  |
| 3.1.1. | apdrošināšanas seguma funkcionalitātes nosacījumus, atbilstoši tehniskās specifikācijas 1.punkta prasībām; |  |
| 3.1.2. | neapmaksājamo medicīnisko pakalpojumu (izņēmumu) sarakstu; |  |
| 3.1.3. | medicīnisko pakalpojumu sarakstu, kuru saņemšanas vai apmaksas apmērs un kārtība iepriekš ir jāsaskaņo ar Pretendentu. Papildus pretendentam arī jānorāda, kādi ierobežojumi pakalpojuma apmaksā tiek piemēroti, ja par attiecīgo pakalpojumu netika veikts iepriekšējs saskaņojums, kā arī piedāvājumā ir jābūt norādei arī gadījumā, ja ar Pretendentu iepriekš nav jāsaskaņo neviens no apdrošināšanas segumā iekļautajiem pakalpojumiem; |  |
| 3.1.4. | medicīnisko pakalpojumu sarakstu, kuru apmaksa ir paredzēta apdrošināšanas segumā, taču par kuriem Pasūtītāja apdrošinātai personai sākotnēji (arī līguma iestādēs) ir jānorēķinās skaidrā naudā. |  |
| 3.2. | Pretendents piedāvājumam pievieno veselības apdrošināšanas noteikumus. |  |
| 3.3. | Pretendents piedāvājumam pievieno apliecinājumu, ka pretrunu gadījumā starp Pretendenta iesniegto tehnisko piedāvājumu un Pretendenta veselības apdrošināšanas noteikumiem noteicošās ir tehniskās specifikācijas prasības un tehniskais piedāvājums. |  |
| 3.4. | Pretendents piedāvājumā norāda informāciju par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam (t.sk. arī par termiņiem dokumentu iesniegšanai apdrošinātājam atlīdzības saņemšanai, kā arī par atlīdzības saņemšanas iespēju apdrošinātāja pārstāvniecībās skaidrā naudā)*.* |  |
| 3.5. | Pretendentam ir jāpievieno veselības aprūpes pakalpojumu cenrādis par pakalpojumiem, kurus paredz veselības apdrošināšanas programma un kuri saņemti ārpus līgumorganizācijām vai nav iekļauti līgumorganizācijas apmaksājamo pakalpojumu sarakstā. Tam jābūt nemainīgam visā apdrošināšanas darbības periodā. |  |
| 3.6. | Pretendents piedāvājumam pievieno līguma iestāžu sarakstu visā Latvijas Republikas teritorijā. |  |
|  |  |  |

 **4.pielikums**

Iepirkuma nolikumam

(iepirkuma ID Nr. AIC 2018/5)

**Pakalpojumu cenas (vērtēšanas nolūkiem)**

|  |  |  |
| --- | --- | --- |
| Nr. | Pakalpojuma nosaukums | Cena (EUR) |
| *Ārstu konsultācijas* |
| 1. | ārstu speciālistu pirmreizējā konsultācija |  |
| 2. | ārstu speciālistu atkārtota konsultācija |  |
| 3. | augsti kvalificēta speciālista, profesora, docenta konsultācija |  |
| 4. | medicīnas personas mājas vizīte (ieskaitot transporta izdevumus) |  |
| *Diagnostika* |
| 5. | Orgānu rentgenoloģiskie izmeklējumi ar kontrastvielu |  |
| 6. | Ultrasonogrāfiskie izmeklējumi |  |
| 7. | Ehokardiogrāfiskie izmeklējumi |  |
| 8. | Mamogrāfija |  |
| 9. | Kompjuterizēta encefalogrāfija |  |
| 10. | Elektroencefalogrāfija |  |
| 11. | Neirogrāfija |  |
| 12. | Elektromiogrāfija |  |
| 13. | Osteodensitometrija |  |
| 14. | Elektrokardiogrāfija |  |
| 15. | Doplerogrāfiskie izmeklējumi |  |
| 16. | Holtera monitorēšana |  |
| 17. | Endoskopiskie izmeklējumi |  |
| 18. | Scintigrāfiskie izmeklējumi |  |
| 19. | Skaitļotājtomogrāfijas izmeklējumi(CT ar kontrastēšanu) |  |
| 20. | Magnētiskās rezonanses izmeklējums (MR ar kontrastēšanu) |  |
| 21. | Magnētiskās rezonanses (MR) angiogrāfijas izmeklējums |  |
| 22. | Optiskās koherences tomogrāfija |  |
| *Manipulācijas* |
| 23. | Ārstnieciskās manipulācijas vienas pieņemšanas laikā |  |
| 24. | Blokāde un locītavas punkcija |  |
| 25. | Epidurālā blokāde |  |
| *Citi pakalpojumi* |
| 26. | Maksa par katru diennakts vai dienas stacionārā pavadīto dienu 1 (viena) stacionēšanās gadījuma limita ietvaros. |  |

**5.pielikums**

Iepirkuma nolikumam

(iepirkuma ID Nr. AIC 2018/5)

**Finanšu piedāvājuma veidlapa**

Iepirkumam „AIC darbinieku veselības apdrošināšanas polišu iegāde”

 **(ID Nr. AIC2018/5)**

| **Pakalpojums** | **Pretendenta piedāvājums, EUR/skaits** |
| --- | --- |
| Apdrošināšanas summa/limits **pamatprogrammai** (veselības aprūpes pakalpojumiem), ietverot arī piedāvāto medicīnisko pakalpojumu klāstu papildus pamatprogrammai[[1]](#footnote-1) |  |
| **Līgumiestāžu skaits** |  |
| **Apdrošinājuma summas/limita apmērs** |
| Limits gadā maksas ambulatoriem medicīniskajiempakalpojumiem  |  |
| Limits gadā maksas ambulatorās rehabilitācijas pakalpojumiem |  |
| Limits gadā maksas stacionāriem medicīniskajiempakalpojumiem  |  |
| Limits vienas stacionēšanās gadījumam maksas stacionārās medicīniskajiem pakalpojumiem |  |
| Zobārstniecības pakalpojumi  |  |
|  |  |
|   |  |
| **Gada prēmija vienam darbiniekam1, EUR** |  |

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2018. gada \_\_\_\_\_\_\_\_\_\_\_\_\_\_\_\_\_\_\_\_\_\_

**6.pielikums**

Iepirkuma nolikumam

(iepirkuma ID Nr. AIC 2018/5)

**LĪGUMS** (PROJEKTS)

 Par darbinieku veselības apdrošināšanas polišu iegādi

Rīgā, 2018.gada \_\_\_.\_\_\_\_\_\_\_\_\_\_\_\_\_

**Nodibinājums „Akadēmiskās informācijas centrs”,** vienotais reģistrācijas Nr. 40003239385, juridiskā adrese Vaļņu iela 2, Rīga LV-1050, tā valdes priekšsēdētājas Baibas Ramiņas personā, kura rīkojas uz statūtu pamata, turpmāk – Pasūtītājs, no vienas puses un

**Jur. pers. „Nosaukums”**, vienotais reģistrācijas Nr. 000000000000, juridiskā adrese ielas nosaukums, Pilsēta, pasta indekss, turpmāk – Izpildītājs, tās/tā Vārds Uzvārds personā, kura/-š rīkojas, pamatojoties uz \_\_\_\_\_\_\_\_\_\_\_\_\_\_\_\_\_ pamata, no otras puses, abi kopā vai katrs atsevišķi attiecīgi arī – Puses vai Puse, pamatojoties uz **Iepirkuma Nr. AIC 2018/5** „AIC darbinieku veselības apdrošināšanas polišu iegāde” rezultātiem, noslēdz šādu līgumu, turpmāk – Līgums:

**1. Līguma priekšmets un darbības termiņš**

1.1. Pasūtītājs iegādājas, un Izpildītājs nodrošina veselības apdrošināšanu Pasūtītāja darbiniekiem saskaņā ar iepirkuma „AIC darbinieku veselības apdrošināšanas polišu iegāde” (identifikācijas numurs AIC 2018/5) iepirkuma dokumentāciju, Veselības apdrošināšanas noteikumiem (turpmāk – Noteikumi), dokumentu, kas apliecina darījumu starp pusēm (turpmāk – Polise) un finanšu piedāvājumu (1. pielikums).

1.2. Līdzēji Līgumu noslēdz uz 12 (divpadsmit) mēnešiem. Līgums stājas spēkā ar tā abpusējas parakstīšanas dienu un ir spēkā līdz saistību pilnīgai izpildei.

1.3. Līguma darbības vieta ir Latvijas Republika.

**2. Apdrošinājuma summa un prēmija**

2.1. Gada apdrošinājuma summa vienam Pasūtītāja darbiniekam, kas apdrošināts saskaņā ar Līgumu un attiecīgo veselības apdrošināšanas programmu ir EUR \_\_,\_\_ (summa vārdiem).

2.2. Gada apdrošinājuma prēmija vienam Pasūtītāja darbiniekam, kas apdrošināts saskaņā ar Līgumu un attiecīgo veselības apdrošināšanas programmu ir EUR \_\_,\_\_ (summa vārdiem).

**3. Līguma summa un norēķinu kārtība**

3.1. Līguma kopējā summa ir EUR \_\_,\_\_ (summa vārdiem).

3.2. Pasūtītājs pēc Līguma noslēgšanas maksā par Pakalpojumu saskaņā ar Izpildītāja iesniegtu rēķinu ne vēlāk kā 10 (desmit) darba dienu laikā no Izpildītāja rēķina iesniegšanas Pasūtītājam, pārskaitot attiecīgo summu uz Izpildītāja rēķinā norādīto bankas kontu.

3.3. Līguma kopējā summā iekļautas visas izmaksas, kas saistītas ar Pakalpojuma sniegšanu, tajā skaitā, bet ne tikai, personāla izmaksas, nodokļi, kā arī visas ar tehniskajā specifikācijā noteikto prasību izpildi netieši saistītās izmaksas (Veselības apdrošināšanas karšu (turpmāk – Kartes) sagatavošana, administratīvās izmaksas, transporta pakalpojumi u.c.) līdz Līguma izpildei. Izpildītājam nav tiesību pieprasīt papildu samaksu par jebkādām citām tā veiktajām izmaksām, kas pārsniedz šajā Līgumā noteikto Līguma kopējo summu.

**4.  Pušu tiesības un pienākumi**

4.1. Izpildītāja pienākumi:

4.1.1.  5 (piecu) darba dienu laikā no Karšu sagatavošanai nepieciešamās informācijas saņemšanas iesniegt Pasūtītājam rēķinu;

4.1.2.  10 (desmit) darba dienu laikā no Karšu sagatavošanai nepieciešamās informācijas saņemšanas, izgatavot un iesniegt Pasūtītājam Kartes, kā arī citus Izpildītāja sagatavotos materiālus, kas papildina Karti un paredzēti darbiniekiem lietošanai (piemēram, īss programmas apraksts, līgumiestāžu saraksts un Izpildītāja kontaktinformācija);

4.1.3.  gadījumos, kad Pasūtītāja darbinieki ir saņēmuši veselības aprūpes pakalpojumus un par šiem pakalpojumiem norēķinājušies ar personīgajiem līdzekļiem, veikt ar veselības aprūpi saistīto izdevumu atmaksu, pamatojoties uz Izpildītājam iesniegtajiem dokumentiem, tai skaitā atlīdzības pieteikumu, uz atlīdzības pieteikumā norādīto Pasūtītāja darbinieka bankas kontu ne vēlāk kā 10 (desmit) kalendāro dienu laikā Līgumā minētajos gadījumos un apmērā;

4.1.4.  ne vēlāk kā 30 (trīsdesmit) kalendāro dienu laikā, skaitot no dienas, kad darbinieka, ar kuru izbeigtas darba tiesiskās attiecības vai civildienesta attiecības, Karte atgriezta Izpildītājam, veikt neizmantotās (atlikušās) prēmijas aprēķinu un ieturēt to kā avansu turpmākajiem prēmiju maksājumiem;

4.1.5. 5 (piecas) darba dienas pirms Polises termiņa beigām atmaksāt Pasūtītājam neizmantotās (atlikušās) prēmijas, pārskaitot attiecīgo summu uz Pasūtītāja norādīto Valsts kases kontu;

4.1.6. ne retāk kā reizi 6 (sešos) mēnešos rakstiski informēt Pasūtītāju par grozījumiem līgumiestāžu sarakstā;

4.1.7. sniegt Pakalpojumu atbilstoši Līguma noteikumiem;

4.1.8.  saskaņot ar Pasūtītāja pārstāvi konsultāciju sniegšanas laiku Pasūtītāja telpās;

4.1.9.  darbinieku sensitīvos datus izmantot tikai Līgumā minētā Pakalpojuma sniegšanai un saistību izpildei – risku kotēšanai, Polises administrēšanai un ar veselības aprūpi saistīto izdevumu atmaksas regulēšanai saskaņā ar Fizisko personu datu aizsardzības likumu un citiem Latvijas Republikas normatīvajiem aktiem.

4.2. Pasūtītāja pienākumi:

4.2.1.  5 (piecu) darba dienu laikā no Līguma noslēgšanas iesniegt Izpildītājam Karšu un rēķina sagatavošanai nepieciešamo informāciju;

4.2.2. reizi mēnesī aktualizēt informāciju par jaunpieņemtajiem darbiniekiem un darbiniekiem, ar kuriem izbeigtas darba tiesiskās attiecības vai civildienesta attiecības, un informēt par to Izpildītāju;

4.2.3.  ievērot Polises un Līguma nosacījumus, kā arī iepazīstināt darbiniekus ar Kartes lietošanas noteikumiem;

4.2.4.  izsniegt darbiniekiem tiem paredzētās Kartes un citus Izpildītāja sagatavotos materiālus, kas papildina Karti un paredzēti darbiniekiem lietošanai (piemēram, īss programmas apraksts, līgumiestāžu saraksts un Izpildītāja kontaktinformācija);

4.2.5.  nodrošināt Izpildītāja noteiktā pārstāvja iekļuvi telpās konsultāciju sniegšanai darbiniekiem par pakalpojumiem;

4.2.6.  veikt samaksu par Pakalpojumu Līgumā noteiktajā kārtībā.

**5. Pušu atbildība**

5.1.  Ja Pasūtītājs nesamaksā Izpildītājam Līgumā noteiktajā termiņā, Pasūtītājs pēc Izpildītāja pieprasījuma maksā Izpildītājam līgumsodu 0,1% apmērā no apmaksājamās summas par katru nokavēto kalendāro dienu, bet ne vairāk kā 10% no Līguma kopējās summas.

5.2.  Ja Izpildītājs nokavējis Karšu sagatavošanas un iesniegšanas termiņu vairāk par 5 (piecām) darba dienām, Izpildītājs pēc Pasūtītāja pieprasījuma 5 (piecu) darba dienu laikā atmaksā Pasūtītājam samaksāto summu.

5.3.  Ja Izpildītājs nepilda kādu no Līguma nosacījumiem, Izpildītājs pēc Pasūtītāja pieprasījuma maksā līgumsodu Pasūtītājam 0,1% apmērā no Līguma kopējās summas par katru nokavēto kalendāro dienu, bet ne vairāk kā 10% no Līguma kopējās summas par katru gadījumu.

5.4.  Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes. Līgumsoda samaksa nav uzskatāma par zaudējumu atlīdzināšanu.

5.5. Ja Izpildītājs ir personu apvienība, tad visi personu apvienības dalībnieki par Līgumā norādīto saistību izpildi atbild solidāri.

5.6.Pasūtītājs nav atbildīgs par darbinieku pārtērētajiem apdrošinājuma summu limitiem.

**6. Izdevumu atmaksa**

6.1. Darbinieki programmas ietvaros ir tiesīgi saņemt pakalpojumus arī iestādēs, kas nav Izpildītāja līgumiestāžu sarakstā.

6.2. Lai saņemtu atmaksu, Pasūtītāja darbinieki ne vēlāk kā trīs mēnešu laikā pēc tam, kad saņemts attiecīgais pakalpojums, iesniedz Izpildītājam atbilstoši visām Polisē un Noteikumos minētajām prasībām noformētu kases čeku un/vai stingrās uzskaites kvīti, apdrošināšanas gadījuma iestāšanos apliecinošu medicīniska dokumenta oriģinālu vai kopiju, kā arī pilnībā aizpildītu atlīdzības pieteikuma formu.

6.3. Ārpus Izpildītāja līgumiestādēm saņemto pakalpojumu cena tiek atlīdzināta saskaņā ar Izpildītāja piedāvāto finanšu piedāvājumu.

6.4. Par Izpildītāja līgumiestādēs saņemtajiem pakalpojumiem, par kuriem saskaņā ar Noteikumiem ir apņēmies maksāt Izpildītājs, atmaksa tiek veikta pilnā apmērā pēc visu nepieciešamo dokumentu iesniegšanas.

6.5. Gadījumā, ja Līguma darbības laikā Izpildītāja līgumiestādē ir mainījusies pakalpojuma cena, bet Izpildītājs un līgumiestāde izmaiņas nav nostiprinājuši sadarbības līgumā, Izpildītājs apņemas nodrošināt Polisē noteikto pakalpojuma cenu atlīdzināšanu.

6.6. Atmaksas izmaksas atteikumam jābūt skaidri formulētam un pamatotam atbilstoši Polisei un Noteikumiem.

**7. Līguma izbeigšana**

7.1.  Līgumu var izbeigt pirms termiņa, Pusēm rakstiski vienojoties. Pirms termiņa izbeidzot Līgumu un Polisi, spēku zaudē arī visas saskaņā ar šo Līgumu izsniegtās Kartes.

7.2.  Līguma darbības laikā Izpildītājs nedrīkst bez Pasūtītāja rakstiskas piekrišanas grozīt, mainīt vai papildināt Līguma noslēgšanas brīdī spēkā esošos Noteikumus un sašaurināt līgumiestāžu sarakstu. Šis noteikums nav attiecināms uz līgumiestādes saraksta vai sniegto pakalpojumu klāsta paplašināšanu vai uzlabošanu, bet šo pasākumu ieviešana nevar būt iemesls prasījumam palielināt apdrošināšanas Tehniskajā specifikācijā noteikto Prēmijas lielumu vienam darbiniekam vai mainīt maksāšanas kārtību.

**8. Konfidencialitātes noteikumi**

8.1. Puses bez otras Puses rakstveida piekrišanas neizpauž jebkādu informāciju par otru Pusi, ko tā ieguvusi Līguma izpildes gaitā, izņemot Līguma 8.2.apakšpunktā noteiktajos gadījumos. Šis nosacījums ir spēkā, gan Līguma izpildes laikā, gan arī pēc Līguma darbības termiņa izbeigšanās.

8.2. Ja Līguma 8.1.apakšpunktā minēto informāciju pieprasa Latvijas Republikas normatīvajos aktos noteiktas institūcijas, kurām uz to ir likumīgas tiesības, jebkurai Pusei ir tiesības izpaust šādu informāciju bez otras Puses iepriekšējas piekrišanas.

**9. Nepārvarama vara**

9.1.  Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi apstākļi kā plūdi, ugunsgrēks, zemestrīce, kari u.c. no Pusēm neatkarīgi apstākļi, kas nepieļauj Līguma noteikumu izpildi, ja šie apstākļi ir radušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.

9.2. Puses ne vēlāk kā 3 (trīs) darba dienu laikā brīdina otru Pusi par šādu apstākļu sākšanos (iestāšanos), veic visus iespējamos pasākumus, lai nepieļautu zaudējumu rašanos otrai Pusei un vienojas par Līguma saistību izpildes atlikšanas vai izbeigšanas procedūrām.

**10. Noslēguma noteikumi**

10.1.  Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta 1 (viena) mēneša laikā, strīdi tiek risināti tiesā Latvijas Republikas normatīvajos aktos paredzētajā kārtībā.

10.2.  Līgumu var grozīt ar Pušu rakstisku vienošanos. Rakstiskās vienošanās par Līguma grozījumiem pievienojamas Līgumam kā pielikumi un kļūst par šī Līguma neatņemamu sastāvdaļu.

10.3.  Pasūtītāja pārstāvis ir \_\_\_\_\_\_\_\_\_\_\_\_\_\_\_\_\_.

10.4. Izpildītāja pārstāvis ir \_\_\_\_\_\_\_\_\_\_\_\_\_\_\_\_.

**11. Pušu rekvizīti un paraksti**

|  |  |  |
| --- | --- | --- |
| Pasūtītājs:**Nodibinājums** **„Akadēmiskās informācijas centrs”**Reģ. Nr. 40003239385Jur. adrese: Vaļņu iela 2Rīga LV-1050e-pasts: aic@aic.lv Norēķinu rekvizīti:Valsts kase, TRELLV22Konta Nr.: LV23TREL9152080000000Valdes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_B.Ramiņa |  | Izpildītājs:**Darbības sfēra** **„Nosaukums”**Reģ. Nr. Jur. adrese:Pilsēta, Pasta indeksse-pasts: Norēķinu rekvizīti:Banka, Bankas kodsKonta Nr.: Amats\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds |

1. Cenās ir iekļautas visas izmaksas, kas saistītas ar tehniskajā specifikācijā norādīto pakalpojumu sniegšanu pilnā apjomā un piedāvāto medicīnisko pakalpojumu klāstu papildus pamatprogrammai, nepārsniedzot EUR 426,86 apdrošināšanas prēmiju vienai personai (darbiniekam) vienam gadam. Maksimāli iespējamais darbinieku skaits 35 personas (precīzs apdrošināmo personu skaits tiks norādīts Līguma par apdrošināšanas polisi slēgšanas brīdī). [↑](#footnote-ref-1)